Ștefan Târnovanu i-a dat replica lui Gigi Becali: ”Asta e pentru toți cei care spun că iau goluri pe scurt!”
Gigi Becali l-a criticat dur în ultima perioadă pe Ștefan Târnovanu, chiar dacă portarul a avut un aport considerabil la titlul câștigat de FCSB.
Gigi Becali ”l-a urecheat” pe Ștefan Târnovanu pentru că goalkeeper-ul a primit două goluri la colțul scurt în meciul cu Rapid, scor 2-2, dar și pentru erorile din meciul cu Universitatatea Craiova, scor 0-2.
Ștefan Târnovanu i-a dat replica lui Gigi Becali
După ce roș-albaștrii au devenit campionii României, Ștefan Târnovanu și-a permis să îi dea o replică patronului de la FCSB. Portarul a declarat că nu îi place să se concentreze mai mult la colțul scurt, pentru că astfel riscă să primească foarte multe goluri la colțul lung.
”Asta e pentru toți cei care spun că iau goluri pe scurt și că numai eu iau (n.r. urmărea o intervenție din meciul FCSB – U Craiova 2-0). L-am văzut acum pe Lunin, cu Bayern, de la City a luat la fel…
Legat de șuturile pe colțul scurt, eu nu sunt portarul care să stea pe colțul scurt și dacă îmi dă puțin mai pe lung să zic ‘Eu n-am avut ce să fac, am stat pe colțul scurt’.
Din 10 șuturi să zicem că iau un gol pe colțul pe scurt, încercând să apăr tot ce am de apărat. Dacă aș sta pe scurt, poate nu iau niciunul pe scurt, dar din 10 șuturi iau șapte goluri pe colțul lung”, a spus Ștefan Târnovanu la Orange Sport.
Gigi Becali a avut câte ceva despre spus despre Târnovanu și după eșecul cu Universitatea Craiova, partidă pe care patronul de la FCSB a considerat-o ”un amical”: ”Târnovanu, la primul gol, ieși mă și prinde mingea, că dacă nici la amicale nu ieși, cum să te pună Iordănescu titular”.
Titularul din poarta FCSB-ului i-a dat un răspuns lui Gigi Becali și în legătură cu acest subiect.
”Eu nu prea mai ies, nu mai iese aproape nimeni. Pentru că toți bat foarte bine acum. Nu mai bate nimeni plouat, când făcea mingea 15 secunde în aer și te uitai la ea ca la zmeu. Toți bat șutat, cu efect, cu interiorul”, a spus Târnovanu.
Gigi Becali l-a certat pe Târnovanu pentru evoluția din meciul cu Rapid
"S-ar putea să mă supăr pe Târnovanu odată. Nu ai voie să iei gol pe colțul scurt. Nu a mai luat unul așa? S-ar putea să stea Vlad. Uite cum o bagă în poartă. Imediat îl trec pe bancă.
Dacă lui îi dă Krasniqi două goluri pe colțul scurt, unde să plece? Poate îi dau eu o ofertă pe bancă și intră Vlad. Unde l-ați văzut mare portar?", a spus Gigi Becali la Primasport.
Urmăriți SPORT.RO și pe Google News